मदन ने रात कट्टी तें सबेरै टुरी पेआ। उसगी चलदे चलदे इक थारै धू जन उठदा लब्बा। उन्न बचार कीता कोई ग्रां जां शहर होना, उस्सै पासै टुरी पेआ। उत्थें पुज्जा तां इक बड़ा भारा किला लाब्बा जिदै अन्दर उस गी बस्से दा बड़ा भारा शहर लब्बा पर सज्जे सजाए दे घर मकान बजार पर मनुक्ख कोई नेई। इक बड़ा शैल मैहल दिखियै अन्दर के दिक्खेआ जे पंजाः सट्ठ पलग डट्ठे दे पर सौने आला कोई नेई। इक कमरे च झांकेआ तां मुंडियें दा ढेर लब्बा, उस गी ए पता नी चलै भला भेद के ऐ, कनेआ शहर ऐ सुन्न मसान ओ थक्के हारे दा हा इक छेजा पर जरा सुस्ताने तें लम्मा जे पेआ तां सनोई तौ गेआ तां जे इन्नें चिरै च राकसनियें दी इक टोली आई तें राम कुमार गी सुत्ते दे दिक्खियै बड़िया खुश होइयां जे परमात्मा ने उन्दा शकार घर गै भेंजी दित्ता ऐ।